CELEX: 31988D0236
Language: el
Date: 1988-03-08 00:00:00
Title: 88/236/ΕΟΚ: Απόφαση της Επιτροπής της 8ης Μαρτίου 1988 περί εγκρίσεως των γεωργικών μέτρων που εντάσσονται στο ολοκληρωμένο αναπτυξιακό πρόγραμμα για το διαμέρισμα της Lozere, σύμφωνα με τον κανονισμό (ΕΟΚ) αριθ. 1940/81 του Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31988D0236

88/236/ΕΟΚ: Απόφαση της Επιτροπής της 8ης Μαρτίου 1988 περί εγκρίσεως των γεωργικών μέτρων που εντάσσονται στο ολοκληρωμένο αναπτυξιακό πρόγραμμα για το διαμέρισμα της Lozere, σύμφωνα με τον κανονισμό (ΕΟΚ) αριθ. 1940/81 του Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 105 της 26/04/1988 σ. 0022 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαρτίου 1988  περί εγκρίσεως των γεωργικών μέτρων που εντάσσονται στο ολοκληρωμένο αναπτυξιακό πρόγραμμα για το διαμέρισμα της Lozere , σύμφωνα με τον κανονισμό (ΕΟΚ) αριθ. 1940/81 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (88/236/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1940/81 του Συμβουλίου της 30ής Ιουνίου 1981 περί ολοκληρωμένου αναπτυξιακού προγράμματος για το διαμέρισμα της Lozere (1), όπως τροποποιήθηκε τελευταία από τον κανονισμό (ΕΟΚ) αριθ. 3158/87 (2), και ιδίως το άρθρο 5 παράγραφος 3,  Εκτιμώντας:  ότι με την απόφαση 82/358/ΕΟΚ της Επιτροπής (3) εγκρίθηκαν τα γεωργικά μέτρα που εντάσσονται στο ολοκληρωμένο αναπτυξιακό πρόγραμμα για το διαμέρισμα της Lozere·  ότι η γαλλική κυβέρνηση κοινοποίησε στις 5 Ιανουαρίου 1988, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1940/81, περιγραφή των γεωργικών μέτρων, η εφαρμογή των οποίων προβλέπεται στο πλαίσιο του αναθεωρημένου ολοκληρωμένου αναπτυξιακού προγράμματος της Lozere·  ότι οι διατάξεις αυτές ανταποκρίνονται στους όρους και στο στόχο του κανονισμού (ΕΟΚ) αριθ. 1940/81·  ότι η επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) έδωσε τη γνώμη της για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα γεωργικά μέτρα που εντάσσονται στο ολοκληρωμένο αναπτυξιακό πρόγραμμα για το διαμέρισμα της Lozere και τα οποία ανακοινώθηκαν από τη γαλλική κυβέρνηση στις 5 Ιανουαρίου 1988, σύμφωνα με τον κανονισμό (ΕΟΚ) αριθ. 1940/81, εξακολουθούν να ανταποκρίνονται στους όρους του άρθρου 5 του κανονισμού (ΕΟΚ) αριθ. 1940/81.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 8 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 197 της 20. 7. 1981, σ. 9.  (2) ΕΕ αριθ. L 301 της 24. 10. 1987, σ. 4.  (3) ΕΕ αριθ. L 159 της 10. 6. 1982, σ. 37.